ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการอบรมและทดสอบเพื่อรับบัตรผู้ประกาศในกิจการกระจายเสียงและกิจการโทรทัศน์พ.ศ. ๒๕๕๖ โดยที่เห็นเป็นการสมควรส่งเสริมและพัฒนาศักยภาพของบุคลากรในกิจการกระจายเสียงและกิจการโทรทัศน์ให้เป็นผู้ประกอบกิจการที่มีความรับผิดชอบต่อสังคมโดยคำนึงถึงประโยชน์สาธารณะ ส่งเสริมสนับสนุนการประกอบอาชีพสื่อสารมวลชนในรูปแบบต่าง ๆ รวมทั้งการส่งเสริม สนับสนุน และติดตามประเมินผลการพัฒนาคุณภาพและมาตรฐานในการปฏิบัติงานของบุคลากรด้านกิจการกระจายเสียงและกิจการโทรทัศน์อาศัยอำนาจตามความในมาตรา ๒๗ (๖) และ (๒๔) และมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗ และมาตรา ๖๑ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๕๑แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗และมาตรา ๖๑ รัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ จึงประกาศกำหนดหลักเกณฑ์การอบรมและทดสอบเพื่อรับบัตรผู้ประกาศในกิจการกระจายเสียงและกิจการโทรทัศน์ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้หน่วยงานจัดอบรม หมายความว่าหน่วยงานที่ได้รับอนุญาตจากคณะกรรมการกิจการกระจายเสียงและกิจการโทรทัศน์ให้จัดการอบรมหลักสูตรบัตรผู้ประกาศในกิจการกระจายเสียงและกิจการโทรทัศน์ผู้เข้ารับการอบรม หมายความว่าผู้เข้ารับการอบรมหลักสูตรบัตรผู้ประกาศในกิจการกระจายเสียงและกิจการโทรทัศน์ผู้เข้ารับการทดสอบ หมายความว่าผู้เข้ารับการทดสอบเพื่อรับบัตรผู้ประกาศในกิจการกระจายเสียงและกิจการโทรทัศน์บัตรผู้ประกาศ หมายความว่าบัตรผู้ประกาศในกิจการกระจายเสียงและกิจการโทรทัศน์คณะกรรมการ หมายความว่าคณะกรรมการกิจการกระจายเสียงและกิจการโทรทัศน์คณะทำงานทดสอบ หมายความว่าคณะทำงานทดสอบที่ได้รับแต่งตั้งจากคณะกรรมการให้ทำหน้าที่ทดสอบผู้ที่ประสงค์จะขอรับบัตรผู้ประกาศในกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติข้อ ๓ บรรดาประกาศระเบียบ ข้อบังคับและคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ผู้ที่ประสงค์จะขอรับบัตรผู้ประกาศจะต้องผ่านการอบรมและทดสอบตามหลักเกณฑ์และวิธีการที่กำหนดในประกาศนี้หมวด ๑การอบรมหลักสูตรผู้ประกาศ ส่วนที่ ๑หน่วยงานจัดอบรม ข้อ ๕ หน่วยงานที่สามารถจัดการอบรมหลักสูตรผู้ประกาศให้กับผู้เข้ารับการอบรมตามประกาศนี้นอกจากสำนักงานแล้ว จะต้องเป็นหน่วยงานที่ได้รับอนุญาตจากคณะกรรมการเท่านั้นหน่วยงานที่จะขออนุญาตเพื่อจัดอบรมตามวรรคหนึ่งต้องเป็นหน่วยงานดังต่อไปนี้(๑)สถาบันอุดมศึกษาที่มีการสอนในระดับปริญญาด้านนิเทศศาสตร์หรือสื่อสารมวลชน(๒) รัฐวิสาหกิจหรือหน่วยงานอื่นของรัฐที่ประกอบกิจการกระจายเสียงหรือกิจการโทรทัศน์(๓) หน่วยงานอื่นที่คณะกรรมการพิจารณาเห็นสมควรและเหมาะสมข้อ ๖ หน่วยงานตามข้อ ๕วรรคสอง หากประสงค์จะจัดการอบรมให้ยื่นคำขอต่อคณะกรรมการพร้อมรายละเอียด ดังนี้(๑) สถานที่จัดอบรม(๒)วิทยากรที่มีคุณวุฒิเหมาะสมและมีความรู้ด้านกิจการกระจายเสียงและกิจการโทรทัศน์ ตลอดจนวิชาที่อบรมเป็นอย่างดีเมื่อได้รับคำขอและเอกสารหลักฐานตามวรรคหนึ่งแล้วให้สำนักงานดำเนินการตรวจสอบความถูกต้อง พร้อมเสนอคณะกรรมการเพื่อพิจารณาให้แล้วเสร็จภายในระยะเวลาไม่เกินสามสิบวันนับแต่วันที่ตรวจสอบแบบคำขอและหลักฐานแล้วเสร็จในกรณีที่คณะกรรมการพิจารณาอนุญาตให้เป็นผู้มีสิทธิจัดอบรมแล้วหน่วยงานดังกล่าวจะต้องจัดทำข้อตกลงกับสำนักงานเพื่อเป็นหน่วยงานจัดอบรมตามประกาศนี้ข้อ ๗ หน่วยงานจัดอบรมจะเรียกเก็บค่าใช้จ่ายในการจัดอบรมจากผู้เข้ารับการอบรมได้ในอัตราที่เหมาะสมแต่ต้องไม่เกินอัตราที่กำหนดไว้ในภาคผนวก กข้อ ๘ ในกรณีที่คณะกรรมการหรือสำนักงานตรวจสอบพบว่าหน่วยงานจัดอบรมไม่ดำเนินการจัดการอบรมให้กับผู้เข้ารับการอบรมอย่างมีประสิทธิภาพหรือไม่ได้มาตรฐานตามที่คณะกรรมการกำหนดหรือดำเนินการโดยทุจริตคณะกรรมการอาจยกเลิกการอนุญาตให้จัดการอบรมดังกล่าวได้ โดยกรณีที่ดำเนินการโดยทุจริตให้ถือว่าผู้เข้ารับการอบรมที่เข้าร่วมในการทุจริตด้วยเป็นผู้ที่ไม่ผ่านการอบรมในหลักสูตรนั้นๆส่วนที่ ๒หลักสูตรและวิธีการอบรม ข้อ ๙ การอบรมหลักสูตรผู้ประกาศตามประกาศนี้ให้มีสามระดับ ได้แก่(๑) ระดับต้น(๒) ระดับกลาง(๓) ระดับสูงข้อ ๑๐ ผู้สมัครเข้ารับการอบรมตามข้อ๙ ในแต่ละระดับจะต้องมีคุณสมบัติและไม่มีลักษณะต้องห้าม ดังนี้(๑) มีสัญชาติไทย(๒) มีอายุไม่ต่ำกว่าสิบแปดปีบริบูรณ์(๓) ไม่เป็นผู้มีความประพฤติเสื่อมเสีย หรือบกพร่องในศีลธรรมข้อ ๑๑ ผู้สมัครเข้ารับการอบรมระดับกลางจะต้องมีคุณสมบัติอย่างใดอย่างหนึ่งดังต่อไปนี้(๑) เป็นผู้ผ่านการอบรมระดับต้น(๒) เป็นผู้สำเร็จการศึกษาในสาขาวิชาสื่อสารมวลชน (วิทยุ - โทรทัศน์)ตั้งแต่ปริญญาตรีขึ้นไปผู้ที่ผ่านการอบรมระดับกลางมาแล้วให้มีสิทธิสมัครเข้ารับการอบรมระดับสูงได้ข้อ ๑๒ การจัดการอบรมหลักสูตรผู้ประกาศในแต่ละระดับจะต้องมีการอบรมตามหลักสูตรและวิธีการที่กำหนดในภาคผนวก ก. เป็นอย่างน้อยผู้ที่ผ่านการอบรมในแต่ละระดับจะได้รับประกาศนียบัตรจากหน่วยงานจัดอบรมโดยมีรูปแบบตามที่กำหนดในภาคผนวก กหมวด ๒การทดสอบเพื่อรับบัตรผู้ประกาศ ข้อ ๑๓ ให้สำนักงานมีหน้าที่ในการดำเนินการทดสอบผู้ที่ประสงค์จะขอรับบัตรผู้ประกาศตามประกาศนี้ในกรณีที่คณะกรรมการเห็นสมควรหรือเมื่อมีความพร้อมคณะกรรมการอาจพิจารณาอนุญาตให้หน่วยงานอื่นรับผิดชอบจัดการทดสอบเพื่อรับบัตรผู้ประกาศด้วยก็ได้โดยการจัดการทดสอบให้ปฏิบัติตามหลักเกณฑ์ที่กำหนดในประกาศนี้การดำเนินการทดสอบตามวรรคหนึ่งคณะกรรมการอาจแต่งตั้งคณะทำงานเพื่อทำหน้าที่ทดสอบผู้ที่ประสงค์จะขอรับบัตรผู้ประกาศก็ได้โดยคณะทำงานดังกล่าวอาจได้รับค่าตอบแทนเป็นเบี้ยประชุมตามหลักเกณฑ์เกี่ยวกับการจ่ายค่าตอบแทน และค่าใช้จ่ายของคณะอนุกรรมการและคณะทำงานที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติกำหนดข้อ ๑๔ ผู้สมัครเข้ารับการทดสอบจะต้องเข้ารับการทดสอบตามวันและเวลาที่สำนักงานกำหนดผู้สมัครเข้ารับการทดสอบต้องมีคุณสมบัติตามข้อ ๑๐และผ่านการอบรมในระดับสูงมาแล้ว โดยจะต้องยื่นเอกสารหลักฐานและชำระค่าใช้จ่ายในการทดสอบตามที่กำหนดในภาคผนวกขการพิจารณารายชื่อผู้มีสิทธิเข้ารับการทดสอบในแต่ละคราวสำนักงานจะพิจารณาจากเอกสารหลักฐานใบสมัครของผู้สมัครเข้ารับการทดสอบที่ได้ดำเนินการครบถ้วนแล้วเท่านั้นข้อ ๑๕ สำนักงานจะออกบัตรผู้ประกาศตามแบบที่กำหนดในภาคผนวกข ให้กับผู้ที่ผ่านการทดสอบตามเกณฑ์ในภาคผนวก ขผู้ที่ไม่ผ่านการทดสอบมีสิทธิสมัครเข้ารับการทดสอบจากสำนักงานได้อีกข้อ ๑๖ บัตรผู้ประกาศให้มีอายุคราวละสามปีนับแต่วันออกบัตรในกรณีที่บัตรผู้ประกาศตามวรรคหนึ่งหมดอายุ ให้ดำเนินการยื่นขอรับบัตรผู้ประกาศใหม่ภายในหกสิบวันก่อนวันที่บัตรผู้ประกาศเดิมหมดอายุโดยจะต้องชำระค่าใช้จ่ายในการออกบัตรผู้ประกาศฉบับใหม่จำนวนสองร้อยบาทในกรณีที่ไม่ดำเนินการภายในระยะเวลาที่กำหนดตามวรรคสองผู้ขอรับบัตรผู้ประกาศฉบับใหม่จะต้องชำระค่าปรับในอัตราร้อยละสองต่อเดือนของค่าใช้จ่ายที่ต้องชำระโดยเศษของเดือนให้คิดเป็นหนึ่งเดือนข้อ ๑๗ คณะกรรมการอาจพิจารณาให้เพิกถอนบัตรผู้ประกาศได้ในกรณีดังต่อไปนี้(๑) ขาดคุณสมบัติตามที่กำหนดในข้อ ๑๐ หรือข้อ ๑๑ แล้วแต่กรณี(๒) ผู้ได้รับบัตรผู้ประกาศกระทำการฝ่าฝืนกฎหมายว่าด้วยวิทยุคมนาคมกฎหมายว่าด้วยการประกอบกิจการกระจายเสียงและกิจการโทรทัศน์และกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ หรือกิจการโทรคมนาคม(๓)ผู้ได้รับบัตรผู้ประกาศกระทำการฝ่าฝืนมาตรฐานทางจริยธรรมของการประกอบอาชีพหรือวิชาชีพ ทั้งนี้ให้นำความเห็นขององค์กรควบคุมการประกอบอาชีพหรือวิชาชีพตามมาตรา ๓๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑มาพิจารณาประกอบด้วยบทเฉพาะกาล ข้อ ๑๘ ผู้ที่ผ่านการอบรม ดังต่อไปนี้ก่อนวันที่ประกาศฉบับนี้ใช้บังคับให้ได้รับยกเว้นไม่ต้องเข้ารับการอบรมระดับต้นและมีสิทธิเข้ารับการอบรมระดับกลางได้ทันที(๑)การอบรมตามโครงการฝึกอบรมเพื่อส่งเสริมและพัฒนาทักษะบุคลากรในกิจการกระจายเสียงและกิจการโทรทัศน์จากสำนักงาน(๒) การฝึกอบรมเชิงปฏิบัติการการเป็นผู้ประกาศของบุคลากรในกิจการกระจายเสียงและกิจการโทรทัศน์หรือกิจกรรมการส่งเสริมและพัฒนาบุคลากรในกิจการกระจายเสียงและกิจการโทรทัศน์ หรือการอบรมหลักสูตรนักจัดรายการจากกรมประชาสัมพันธ์สำนักนายกรัฐมนตรีข้อ ๑๙ ผู้ที่ได้รับหรือเคยได้บัตรผู้ประกาศจากสำนักงานหรือบัตรรับรองเป็นผู้ประกาศจากกรมประชาสัมพันธ์สำนักนายกรัฐมนตรีอยู่ในวันที่ประกาศฉบับนี้ใช้บังคับให้ถือเป็นผู้ผ่านการทดสอบเพื่อรับบัตรผู้ประกาศตามประกาศนี้โดยผู้ได้รับบัตรดังกล่าวจะขอให้สำนักงานออกบัตรผู้ประกาศตามประกาศนี้แทนก็ได้และให้ได้รับยกเว้นค่าใช้จ่ายในการดำเนินการตามข้อ ๑๖ประกาศณ วันที่ ๑๑ มกราคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก รายละเอียดหลักสูตรการอบรมผู้ประกาศ ตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการอบรมและทดสอบเพื่อรับบัตรผู้ประกาศในกิจการกระจายเสียงและกิจการโทรทัศน์ พ.ศ.๒๕๕๖๒. ภาคผนวก ข การทดสอบเพื่อรับบัตรผู้ประกาศ ตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ เรื่องการอบรมและทดสอบเพื่อรับบัตรผู้ประกาศในกิจการกระจายเสียงและกิจการโทรทัศน์ พ.ศ.๒๕๕๖๓. ใบสมัครเข้ารับการทดสอบเพื่อรับบัตรผู้ประกาศในกิจการกระจายเสียงและกิจการโทรทัศน์(ดูข้อมูลจากภาพกฎหมาย)ปริยานุช/ผู้จัดทำ๖ กุมภาพันธ์๒๕๕๖อุษมล/ผู้ตรวจ๑๑ กุมภาพันธ์๒๕๕๖ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๓๐/ตอนพิเศษ ๑๕ ง/หน้า ๕๑/๑ กุมภาพันธ์ ๒๕๕๖